# data[].attributes.body
Alttarikynttilöiden lukumäärä vaihtelee kirkkovuoden mukaan.
Kynttilöiden määrällä on oma symboliikkansa:

2 – laki ja evankeliumi, Kristuksen ihmisyys ja jumalallisuus
4 - evankelistat
6 – kolmen kerrannaisuus suurina Kristus-juhlina
7 – virantoimituksessa olevan piispa läsnäolon merkiksi voidaan sytyttää erillinen kynttilä

# data[].attributes.body
Pääsiäiskynttilä symbolisoi Kristusta, maailman valoa, joka on noussut haudan pimeydestä. Kynttilä on suurikokoinen, Kristusta kuvaavilla symbolimerkeillä koristeltu. Se palaa lukupulpetin vieressä kaikissa jumalan-palveluksissa pääsiäisestä helluntaipäivään saakka.

# data[].attributes.body
Adventtiaikana voidaan käyttää adventtikynttilöitä. Näillä usein saarnatuoliin sijoitettavalla neljällä kynttilällä kuvataan adventtiajan kulumista - jokaisena adventtisunnuntaina sytytetään uusi kynttilä entisen rinnalle. Valon lisääntyminen muistuttaa joulun valosta, joka Kristuksessa tuli maailmaan.

# data[].attributes.body
Kastekynttilä on vertauskuva Kristuksesta maailman valona. Kastettu on siirtynyt pimeydestä valoon ja vaeltaa valkeuden lapsena. Kynttilä kuvastaa myös rukousta ja Jumalan suojeluksen pyytämistä. Kastekynttilää ei ole tarkoitus polttaa heti loppuun, sen voi sytyttää joksikin aikaa palamaan vuosittain lapsen kastepäivänä. Siten kynttilä muistuttaa lasta ja hänen perhettään kasteesta. Kynttilän voi polttaa loppuun esimerkiksi lapsen konfirmaatiopäivänä.

# data[].attributes.body
Vainajan nimi luetaan yhteisen esirukouksen yhteydessä jumalanpalveluksessa ja hänen muistolleen sytytetään kynttilä. Kanttori soittaa ja/tai laulaa muistolaulun.